5 wenke: Kyk hierna wanneer jy bank kies | Netwerk24
Deur Elvira Wood 30 Maart 2019 05:30
Met drie nuwe banke met nuwe beloftes oor hoe hulle die banksektor gaan verander, is die vraag nou: Hoe kies ek “my bank”? Hier is vyf kwessies wat jy goed moet oorweeg voordat jy jou finale besluit neem.
Die rentekoers wat op ’n rekening gehef word, kan ’n enorme invloed hê op wat jy verdien of moet betaal. Vind eers uit watter koers ’n betrokke bank gaan hef voordat jy besluit om net ’n rekening oop te maak.
Jy hoef nie al jou banksake by een bank te doen nie.
Wat jy vir jou bankdienste betaal, kan jou ook heelwat uit die sak jaag.
Wees egter versigtig om net ’n rekening oop te maak omdat dit blyk daar geen koste is nie of omdat dit baie laag is. Vind uit of dit nie dalk deur ’n hoër óf laer rentekoers as wat jy by ’n ander bank kon verdien, teengewerk word nie.
Die tegnologie wat ’n bank bied, is ongetwyfeld in vandag se moderne wêreld baie belangrik. Maak seker die tegnologie wat ’n betrokke bank bied, pas by jou leefstyl.
Digitale bankdienste is dalk aan die orde van die dag, maar menige groot bankbaas het onlangs erken ’n deurslaggewende faktor bly steeds kliëntediens. Doen navorsing oor hoe ander mense die diens van die bank ervaar.
Hou jou opsies oop. Jy hoef nie ál jou rekeninge by dieselfde bank te hê nie. Vind uit wat die verskillende banke jou kan bied in terme van ’n tjek- en/of spaarrekening, asook ’n huislening of motorfinansiering.
Meer oor: Rentekoers | Bank | Bankbedryf | 5 Wenke | Digitale Bankdienste
ZAR/AUD 10,13 (6)
ZAR/EUR 16,4 (0)
ZAR/GBP 19,16 (0)
ZAR/USD 14,91 (0)
Gold 1469,56 (802)
Palladium 1726 (-122)
Platinum 876,98 (172)
Silver 17,07 (18)